### 6.      Ansøgning om kommunegaranti - Snertinge, [adresse], Føllenslev Energiselskab

**Åbent**

Sagsnr.: 326-2016-7662        J.nr.: 13.03.01           Dokumentnr.:
326-2016-386249

**Sagstype**

Beslutning.

**Resume og sagens baggrund**

Snertinge, [adresse], Føllenslev Energiselskab søger ved
skrivelse af 29. oktober 2016 om godkendelse af kommunegaranti for 20-årigt lån
på 1.740.527 kr. i [adresse] til indfrielse af byggekredit vedrørende
finansiering af udskiftning af motor i anlægget.

Kommunalbestyrelsen godkendte på sit møde den 30. marts 2016
en garanti for byggekredit i [adresse] på 1.752.000 kr. til projektet,
således at endelig låntagning skulle finde sted inden udgangen af 2016.

Lån i [adresse] kræver 100 % kommunegaranti. Ansøgning
om kommunegaranti kræver altid Kommunalbestyrelsens godkendelse. Garantien
gives med henvisning til lånebekendtgørelsen.

**Indstillinger**

Direktøren indstiller, at

1. den ansøgte
kommunegaranti for 20-årigt lån på 1.740.527 kr. i [adresse] godkendes.

2. lånet på
1.740.527 kr. er til indfrielse af nuværende byggekredit på 1.752.000 kr.

3. at der ved
underskrift af garantien fremsendes opkrævning af garantiprovision på 17.520
kr. svarende til 1 % af lånebeløbet, der tilføres kassen.

**Behandling**

Økonomiudvalget, Kommunalbestyrelsen.

**Sagsfremstilling**

Revisor for Snertinge, [adresse], Føllenslev Energiselskab har
fremsendt regnskab for projektet svarende til anlægsudgifter for i alt
1.740.527 kr.

Kommunalbestyrelsen vedtog på sit møde den 21. december
2010, at der skal betales en garantiprovision på 1 % af lånebeløbet ved endelig
låntagning.

Der stilles ikke krav om projektgodkendelse jf.
varmeforsyningsloven ifølge Plan, Byg og Miljø.

**Økonomiske konsekvenser**

Garantien får kun bevillingsmæssige konsekvenser, såfremt
Snertinge, [adresse], Føllenslev Energiselskab ikke er i stand til at betale
lånet. Garantien påvirker ikke den kommunale låneramme. Der vil blive opkrævet
garantiprovision på 17.520 kr. svarende til 1 % af lånebeløbet.

**Økonomiudvalgets møde den 23.
november 2016:**

Anbefales.